**PROVEDBA GLASOVANJA U SKLOPU SIMULACIJE IZBORA PREDSJEDNIKA RH 2024./2025. – IZBORNI DAN**

U četvrtak, 19. prosinca 2024., u sklopu izvannastavne aktivnosti ZAG, u

Trećoj ekonomskoj školi provedeno je glasovanje u prvom krugu predsjedničkih izbora, kao dio završne faze simulacije izbora predsjednika RH 2024./2025.

U tu svrhu prethodno je oformljeno tročlano Školsko izborno povjerenstvo u kojem su sudjelovali učenici drugih razreda, ujedno i polaznici izvannastavne aktivnosti ZAG u sastavu:

Matko Topalušić, 2.A., Marija Kostovska, 2.B te Elena Šarutančec, 2.C. Kasnije se Povjerenstvu priključila i Nika Plavec, 2.E koja je sudjelovala i u informiranju učenika i profesora drugih i četvrtih razreda o rezultatima izbora u prvom izbornom krugu.

Glasovanje je provedeno u za to predviđenoj prostoriji u prizemlju Škole u periodu od 14:00 do 16:30 sati. Na popisima birača našli su se učenici drugih i četvrtih razreda, koji su svoj glas dali jednom od četiri predsjednička kandidata u ulogama aktualnih predsjedničkih kandidata RH 2024./2025. To su: Emanuel Zlački, 2.A (kao Zoran Milanović), David Papak, 2.B

(kao Dragan Primorac), Eliana Beljo, 2.C (kao Ivana Kekin) te Marija Lončar, 2.E

(kao Marija Selak Raspudić).

Pobjedu u prvom krugu odnio je David Papak (kao Dragan Primorac), odmah za njim uslijedio je Emanuel Zlački (kao Zoran Milanović), zatim Marija Lončar (kao Marija Selak Raspudić) te Eliana Beljo (kao Ivana Kekin). S obzirom na to da niti jedan kandidat nije ostvario potrebnu većinu od 50% +1 glas, održat će se drugi krug predsjedničkih izbora u kojem će sudjelovati dva kandidata sa najvećim ostvarenim brojem glasova: David Papak (kao Dragan Primorac) i Emanuel Zlački (kao Zoran Milanović).